
ДО 
ОБЩИНСКИ СЪВЕТ
БУРГАС



     ДОКЛАДНА ЗАПИСКА

ОТ ДИМИТЪР НИКОЛОВ – КМЕТ НА ОБЩИНА БУРГАС


ОТНОСНО: Определяне на територията на „МИРГ Бургас - Камено“ за новия програмен период 2024 - 2027 г.


УВАЖАЕМИ ОБЩИНСКИ СЪВЕТНИЦИ, 
 На основание чл. 64, ал. 7 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, моля, настоящата докладна записка да бъде включена и разгледана в дневния ред на предстоящото на 19 декември 2023 г. заседание на Общински съвет - Бургас, като неотложна, по следните съображения:
На територията на Община Бургас функционира СНЦ МИРГ Бургас - Камено, която получава финансиране по Програма за морско дело и рибарство 2014-2020 г. за изпълнение на стратегия за Водено от местностите общностно развитие. Това е териториално обоснован подход и инвестициите се изпълняват на предварително определена територия. 
В предходния период такава е била определена при подписване на споразумение за партньорство между Общините Бургас и Камено, където Община Камено участва със цялата си територия, а Община Бургас, кварталите Победа, кв. Акациите, както и настоящите квартали от землищата на бившите села Крайморие и Меден Рудник, и селищно образувание „Ченгене скеле“ и  настоящите квартали от землищата на бившите села Долно Езерово, кв. Горно Езерово, Северна промишлена зона, акваторията на езерото „Вая“, както и селата Извор, Маринка Твърдица, Димчево, Братово и Равнец. 
Във връзка с обявени за публично обсъждане на критерии и условия за кандидатстване подготвителни дейности за изграждане на капацитет и разработване на нова стратегия на МИРГ за периода 2024 - 2027 г., е необходимо да бъде актуализирана територията на МИРГ Бургас - Камено с цел да се получи максимален брой точки, а и да се даде възможност и на другите части на Община Бургас, които до момента не попадаха в обхвата на МИРГ да получават финансиране в бъдеще. 
На 29.12.2023 г. е насрочено заседание на общото събрание на МИРГ за одобрение на изменение на територията, което ще утвърди разширението на територията. 
Според условията за кандидатстване, територията трябва да бъде одобрена от Общинския съвет. В тази връзка предлагаме Общински съвет - Бургас да вземе решение за определяне на територия за Община Бургас, на която да бъде разработена и прилагана новата стратегия за Водено от общностите местно развитие за периода 2024 - 2027 г.

Предвид гореизложеното и на основание чл. 21, ал. 1, т. 8 от Закона за местното самоуправление и местната администрация, предлагам, Общински съвет Бургас да вземе следните:
			
РЕШЕНИЯ:

1. Общински съвет - Бургас одобрява следния териториален обхват за програмен период 2024 – 2027 г. на СВОМР на МИРГ Бургас - Камено:

МИРГ Бургас - Камено да включва цялата територия на Община Бургас без жилищните квартали:
•	Централна градска част, Лазур, Възраждане, Славейков, Изгрев, Зорница, Братя Миладинови, а именно:
Квартали на гр. Бургас
•Акациите, Банево, Ветрен, Горно Езерово, Долно Езерово, Крайморие, Лозово, Меден рудник, Победа, Рудник, Сарафово, Черно морe, Северна промишлена зона, Южна промишлена зона, кв. Мадика, кв. 5-ти км
Селища:
• гр. Българово,  с. Равнец, с. Маринка, с. Извор, с. Твърдица, с. Драганово, с. Изворище, с. Димчево и с. Брястовец.

2. На основание чл. 60, ал. 1 от Административнопроцесуалния кодекс, Общински съвет - Бургас допуска предварително изпълнение на решенията, тъй като на 29.12.2023 г. предстои провеждане на общо събрание на МИРГ.


Приложение: Писмо от Неби Кехая, изпълнителен директор  СНЦ МИРГ „Бургас - Камено“



С уважение,

ДИМИТЪР НИКОЛОВ
Кмет на Община Бургас


Съгласувал:
Златина Райнова 
Директор д. ПНО 
(съгласно Заповед № 4935/05.12.2023 г.)


Изготвил:
Силвия Полихронова 
Главен юрисконсулт д. ПНО

